**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 18.08.2020**.

**SKRAĆENI ZAPISNIK**

**SA 29. SJEDNICE UPRAVNOG VIJEĆA JU KAMENJAK**

održane u utorak 18.08.2020. s početkom u 16:30 sati u prostorijama JU Kamenjak (prizemlje stare škole u Premanturi).

Prisutni: Vlasta Iveša Mihovilović, Ivana Marić, Matija Medica, Cinzia Zubin

Odsutan: Ljubomir Mezulić

Ostali: ravnatelj Aljoša Ukotić, voditeljica stručne službe: Katarina Bulešić i gost Luka Žuljević

D N E V N I R E D

1. Zapisnici 22. - 25. sjednice UV
2. Izvješće o poslovanju za dosadašnji tijek sezone 2020. g.
3. Odluka o odabiru najpovoljnije ponude za predmet nabave vozila za prijevoz posjetitelja prilagođenog osobama s invaliditetom
4. Ponuda za prstenovački kamp 2020. godine
5. Ponuda za procjenu ekološkog stanja područja Šćuze, Gornji Kamenjak
6. Potvrda računa
7. Razno

Dnevni red se jednoglasno usvaja.

**AD.1. Zapisnici 22. – 25. sjednice UV**

Predsjednik UV daje na glasanje sastavljene zapisnike sjednica UV, kako slijedi; zapisnik sjednice 22., 24. i 25. Zapisnik sjednice 23. još nije dovršen, riječ je o sjednici održanoj emailom, te će se isti sastaviti i pripremiti za jednu od idućih sjednica. Budući da niti jedan član nema primjedbi na gore pripremljene zapisnike, isti se jednoglasno prihvaćaju.

 Za: 4 Protiv:0

**AD. 2. Izvješće o poslovanju za dosadašnji tijek sezone 2020. g.**

Predsjednik UV daje riječ ravnatelj JU Kamenjak da izvijesti sve nazočne o dosadašnjem poslovanju tijekom sezone 2020.g. Ravnatelj ističe kako je sezona naplate zbog ove specifične situacije, pandemije covid-19, krenula sa 15.06.2020.g, te da je do ove sjednice, polovine 8. mjeseca, realizirano oko 65% prometa, uzimajući u obzir i dosta kišnih dana u ovoj sezoni usporedno sa prethodnom sezonom, 2019. g. Ističe također, kako je u 2020.g., uveden novi način plaćanja, transakcijski – bezgotovinski način plaćanja, te se u ukupnom gore spomenutom realiziranom dosadašnjem prometu, do sada čak 30% odnosi na bezgotovinski način plaćanja. Još jedan novitet u ovoj sezoni jest i ulaganje u modernizaciju sustave naplate, uvođenjem QR kodova koji su vidljivi na svakom računu. Uvođenjem moderniziranog sustava cilj je bio postići veću transparentnost, smanjenje gužvi, odnosno brži prolazak na rampama, što je vrlo bitno, odnosno što je najvažnije postići veću kontrolu samog sustava naplate u odnosu na protekle sezone. U slučaju da se sustav blokira u određenom trenutku, tu su uvijek kamere, koje bilježe svaku akciju, tako da je mogućnost bilo kakvih manipulacija doista svedena na minimum. Ravnatelj ukazuje na problem sa novim sustavom za zbrinjavanje otpada, koji je realiziran iz projekta Orka.

Članovi UV jednoglasno prihvaćaju Izvješće o poslovanju za dosadašnji tijek sezone 2020.g.

Za:4 Protiv:0

**AD. 3.** **Odluka o odabiru najpovoljnije ponude za predmet nabave vozila za prijevoz posjetitelja prilagođenog osobama s invaliditetom**

Ravnatelj ističe da je za nabavu vozila za prijevoz posjetitelja prilagođenog osobama s invaliditetom prema ranije prikupljenim ponudama prosječna tržišna vrijednost za takvo vozilo iznosila 274.000,00 kn. Na natječaj za javnu nabavu se javila jedino tvrtka iz Karlovca, ZAK d.o.o., oib: 28027541982, koja je za isti ponudila vozilo Renault Trafic u vrijednosti 227.866,22 kn + PDV. Ravnatelj naglašava da za navedeni iznos 70% sredstava JU Kamenjak dobiva iz projekta ORKA, a 30% JU Kamenjak sufinancira iz vlastitih sredstava. Ravnatelj također ističe da je nabavka kombija za JU Kamenjak najbolje rješenje i za prijevoz invalida po području, ali i za ostale potrebe ustanove, kao npr. za edukacije koje provodi stručna služba, ljeti kad se održava tečaj za mlade čuvare prirode, kombi je odlično rješenje.

Članovi UV jednoglasno prihvaćaju Odluku.

Za: 4 Protiv:0

**AD. 4. Ponuda za prstenovački kamp 2020. godine**

Članovima UV se predstavlja ponuda za prstenovački kamp 2020.g., gdje prisutna voditeljica stručne službe ističe da isti kreće s radom 1.9.2020. g., te kako se prstenovanje ptica na području radi na isti način unatrag četiri godine. Što se tiče cijene, ona je uglavnom ista već četiri godine, voditeljica stručne službe ističe kako je ove godine cijena veća za cca. 1.000,00 kn, radi povećanja cijene dnevnica, te ponuda iznosi 12.364,00 kn. Proces prstenovanja provode g. Boris Ende, g. Paolo Corva i Ivica Lolić, vrsni stručnjaci, koji svoj posao obavljaju koristeći profesionalnu opremu. Ravnatelj ističe kako je stara mreža uklonjena sa biciklističke i pješačke staze, te su čuvari prirode napravili novu trasa prema stručnim uputama, dugu oko 100m, gdje su postavljene nove mreže sa stupovima. Točno se vrši evidencija prema vrsti, rasponu krila, težini i spolu. Svi detaljni podaci evidentirani na području vezani uz prstenovanje ptica se arhiviraju i čuvaju u prostorijama stručne službe JU Kamenjak. Nakon svega iznesenog, pojedini članovi UV su izrazili želju da bi i sami željeli vidjeti taj postupak prstenovanja, na samom području. Voditeljica stručne službe pozdravlja ideju i moli zainteresirane da se njoj jave kako bi u dogovoru s prstenovačima odredili najbolji termin.

Članovi UV su na temelju svega iznesenog jednoglasno prihvaćaju ponudu.

Za: 4 Protiv: 0

**AD. 5. Ponuda za procjenu ekološkog stanja područja Šćuze, Gornji Kamenjak**

Voditeljica stručne službe prezentira članovima UV ponudu za procjenu ekološkog stanja područja Šćuze, Gornji Kamenjak. Naime radi se o jednoj od stavaka iz Godišnjeg plana i programa rada JU Kamenjak za 2020.g. Voditeljica ističe kako se na ovu ponudu od Instituta Ruđer Bošković iz Rovinja čekalo šest mjeseci, te budući da JU Kamenjak od ljeta 2019.g., ima ekološku mrežu u svojoj nadležnosti, upravo sada je pravo vrijeme da se intervenira i izvrši istraživanje u pomerskom zaljevu. Ponuda iznosi 60.000,00 kuna +PDV, kao što stoji u godišnjem planu i programu. Plan je krenuti sa istraživanjem na jesen ove godine, u trajanju od 1 godine.

Članovi UV su suglasni da se spomenuta istraživanja provedu, te jednoglasno prihvaćaju ponudu.

Za: 4 Protiv: 0

**AD. 6.Potvrda računa**

Daju se članovima vijeća JU Kamenjak na znanje iznosi računa i traži se suglasnost za plaćanje istih. Računi su, kako slijedi:

Promo zona d.o.o., br. rn.:18/0001/202, od 23.7.2020., u iznosu od 33.127,50 kn.

Obrta Darko, rn.: P1/19 od 29.06.2020., u iznosu od 23.875,00 kn.

Crni vjetar d.o.o., rn.: 07720-1-1, od 31.07.2020., u iznosu od 42.500,00 kn.

Med Eko servis d.o.o., rn.: 1233/PP1/1, od 31.07.2020., u iznosu od 32.972,44 kn.

Članovi vijeća daju jednoglasno suglasnost na plaćanje navedenih računa.

Za: 4 Protiv: 0

**AD. 7. Razno**

Ravnatelj predstavlja članovima UV email gđe. Lejle Sertović, od 16.07.2020. g. Spomenuta stranka nudi novi sadržaj na području JU Kamenjak, koji bi se sastojao od dvije komponente; outdoor gym i healthy bar. Članovi UV nisu suglasni za healthy bara, ali za outdoor gym iskazuju pozitivno mišljenje.

Predlaže se članovima UV raskid ugovora s tvrtkom ITTA d.o.o., oib: 70348349702, zastupan po Riti Komparić. Predlaže se sklapanje sporazumnog raskida ugovora o pružanju usluga financijske kontrole, edukacije, analize i provođenja organizacije odjela računovodstva i financija, koji je ranije sklopljen sa JU Kamenjak. JU Kamenjak se obvezuje na ime izvršenih poslova isplatiti preostali iznos u visini od 8.400,00 kn + PDV, kako bi se zatvorila sva potraživanja iz ugovora.

Članovi vijeća jednoglasno prihvaćaju prijedlog.

Za: 4 Protiv: 0

Ravnatelj prezentira članovima UV povećani interes za izvođenjem snimanja na području JU Kamenjak u vrijeme pandemije covid -19. Ravnatelj predlaže članovima UV da se izvrši korekcija cijena na niže po pitanju snimanja, uzimajući u obzir trenutnu situaciju.

Članovi UV jednoglasno prihvaćaju prijedlog.

Predsjednik Upravnog vijeća

JU Kamenjak

Matija Medica

**SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:**

* Usvaja se izvješće o poslovanju JU Kamenjak za dosadašnji tijek sezone 2020.g.
* Odluka o odabiru najpovoljnije ponude za predmet nabave vozila za prijevoz posjetitelja prilagođenog osobama s invaliditetom, od tvrtke ZAK d.o.o., oib: 28027541982, prihvaća se jednoglasno – usvojeno.
* Ponuda za prstenovački kamp 2020. godine, prezentirana članovima UV, prihvaća se jednoglasno – usvojeno.
* Ponuda za procjenu ekološkog stanja područja Šćuze, Gornji Kamenjak od Instituta Ruđer Bošković iz Rovinja, članovi UV prihvaćaju jednoglasno, te će se na temelju iste krenuti u istraživanje spomenutog područja – usvojeno.
* Sporazum o raskidu ugovora o pružanju usluga financijske kontrole, edukacije, analize i provođenja organizacije odjela računovodstva i financija sa tvrtkom ITTA d.o.o., prihvaća se jednoglasno – usvojeno.